
Projekti „Lasteaia aadressil Mõisa 1A, Narva rekonstrueerimine“ omafinantseerimise kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnavara- ja Majandusametiga valmistavad ette projekti „Lasteaia aadressil Mõisa 1A, Narva rekonstrueerimine“ selle järgnevaks esitamiseks meetmesse „Linnaliste piirkondade arendamine“. 

Nimetatud projekt on lülitatud Vabariigi Valitsuse poolt 18. detsembri 2008. aasta korraldusega nr 519 kinnitatud meetme „Linnaliste piirkondade arendamine“ linnaliste omavalitsusüksuste investeeringute kava eelistusnimekirja.
Projekti eesmärgiks on lasteaia „Pingviin“ aadressil Mõisa 1A rekonstrueerimine, luues Narva linna elanikele kaasaegsed tingimused parema koolieelse hariduse omandamiseks 152 koolieelikule, kaasa arvates 37 erivajadustega last, vastavalt Koolieelse lasteseaduse seadusele. Samuti luua kaasaegsed töötingimused lasteaia töökollektiivile, mille tulemusel paraneb lasteaia teenuse kvaliteet. Projekti peamisteks töödeks on hoonega seotud ehitustööd, haljastustööd, linnamööbli, sisseseade ning mööbli soetamine ja paigaldus. 

Projekti üldsumma moodustab 31 790 000 kr, millest toetus moodustab 26 830 250 kr, omafinantseering 4 734 750 kr, millele lisandub mitteabikõlbulik omafinantseering      225 000 kr. Projekti ehituslikud tegevused kestavad 2011. – 2012. aastal.
Projekt on vastavuses Narva linna arengukavaga 2008-2014.

Strateegiline eesmärk 4.1: linnas on loodud konkurentsivõimeline üldhariduskoolide, koolieelsete lasteasutuste ja huvikoolide süsteem

Tegevussuund 4.1.2: viia vastavusse munitsipaalõppeasutuste materiaal-tehniline baas tänapäeva nõuetega

Ülesanne 4.1.2.1: koolide, lasteaedade ja huvikoolide remont

Ülesanne: projekt „Lasteaia aadressil Mõisa 1A, Narva rekonstrueerimine“
2. ÕIGUSLIKUD ALUSED
Laenude ja teiste varaliste kohustuste võtmine on Linnavolikogu ainupädevuses vastavalt Kohaliku omavalitsuse korralduse seaduse § 22 lõike 1 punktile 8. Kuna käesoleva otsuse võtmine toob kaasa varaliste kohustuste võtmine siis antud otsuse võtab vastu volikogu.
3. OTSUS
3.1 Kinnitada projekti „Lasteaia aadressil Mõisa 1A, Narva rekonstrueerimine“ omafinantseeringuks 2009. – 2010. aastal  kokku  4 959 750 krooni ulatuses. 

3.2. Narva Linnavalitsusel taotleda laenu võtmist  2010. aastal omafinantseerimise katteks summas kuni 3 407 150  krooni:

3.3. Narva Linnavalitsusel taotleda laenu võtmist 2010. – 2011. aastal sildfinantseerimise katteks summas kuni  26 830 250 krooni:
2010. aastal –  11 790 850 krooni

2011. aastal – kuni 15 039 400kr  krooni

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

